b'\n_START_ARTICLE_\nBomb\xc4\x97jaus kat\xc4\x97\n_START_PARAGRAPH_\nBomb\xc4\x97jaus kat\xc4\x97 \xe2\x80\x93 trumpaplauki\xc5\xb3 ka\xc4\x8di\xc5\xb3 veisl\xc4\x97. Tai gana nepopuliari veisl\xc4\x97 \xe2\x80\x93 veisiama nedaugelio ka\xc4\x8di\xc5\xb3 augintoj\xc5\xb3.\n_START_SECTION_\nIstorija\n_START_PARAGRAPH_\nApie 1960 m. Burmos ka\xc4\x8di\xc5\xb3 veislinink\xc4\x97 amerikiet\xc4\x97, kry\xc5\xbemindama jas su Amerikos trumpaplauk\xc4\x97mis, i\xc5\xa1ved\xc4\x97 juod\xc4\x85 variant\xc4\x85. Toliau mi\xc5\xa1rindama \xc5\xa1ias juodas kates su Burmos kat\xc4\x97mis, veislinink\xc4\x97 i\xc5\xa1ved\xc4\x97 juod\xc5\xb3 ka\xc4\x8di\xc5\xb3 veisl\xc4\x99. \xc5\xa0iuo metu Bomb\xc4\x97jaus kat\xc4\x97s kry\xc5\xbeminamos viena su kita ir su Burmos kat\xc4\x97mis.\n_START_SECTION_\nCharakteris\n_START_PARAGRAPH_\n\xc5\xa0ios kat\xc4\x97s puikiai sutaria su kitomis kat\xc4\x97mis ir \xc5\xa1unimis, nesibaido vaik\xc5\xb3. Jos ramios, taikios, draugi\xc5\xa1kos. Joms reikia d\xc4\x97mesio ir draugijos, malonus balsas girdimas retai.\n_START_SECTION_\nFizin\xc4\x97s savyb\xc4\x97s\n_START_PARAGRAPH_\nK\xc5\xabnas vidutinio didumo, raumeningas, ne itin masyvus, nei itin liesas. Kojos poilg\xc4\x97s, uodega \xe2\x80\x93 irgi. Galva apvali ir plati, nosis su \xc4\xaflinkiu ties per\xc4\x97jimu \xc4\xaf kakt\xc4\x85. Akys toli viena nuo kitos, apskritos. Kailis trumpas, glotnus, sodriai \xc5\xbevilga. Beveik neturi poplaukio._NEWLINE_\xc5\xa0ios kat\xc4\x97s i\xc5\xa1imtinai juodos spalvos, ta\xc4\x8diau vadoje gali pasitaikyti \xc4\xafvairi\xc5\xb3 spalv\xc5\xb3 ka\xc4\x8diuk\xc5\xb3. Akys vario arba auksin\xc4\x97s geltonos spalvos.'